**Politik for bæredygtighed**

[Virksomhedsnavn]

**Introduktion til [virksomhedsnavn]**

En kort beskrivelse af virksomhedens produkter/services, målgrupper, kanaler og produktion.

*[Eksempel: Vi udvikler og producerer medicinalvarer inden for behandling af kræftsygdomme. Vores kunder er virksomheder i Norden, som køber vores varer og derefter viderebehandler dem. Alt salg foregår online eller telefonisk. Herefter fragtes varerne med lastbil til de købende virksomheder. Vores produktion ligger på tre lokaliteter i Danmark. Vi har ca. 200 medarbejdere ansat.]*

**Vores holdning og visioner for bæredygtighed**

En kort beskrivelse af

* Hvorfor er bæredygtighed vigtigt for vores virksomhed? Hvad stræber vi efter?
* Hvordan hænger det sammen med vores forretningsstrategi?

*[Eksempel: Vi ser os selv som en ansvarlig virksomhed, både i forhold til samfundsforhold og miljømæssige forholde. Det er vigtigt for os, at vores kunder, medarbejdere og øvrige omverden har samme opfattelse, så vi bibeholder vores position i det nordiske marked som værende blandt de top 3 leverandører af medicinalvarer til kræftbehandling.]*

**Vores bidrag til bæredygtighed**

En kort opsummering af, hvor virksomheden især stræber efter at bidrage væsentligt til bæredygtighed og principperne for dette. Det kan også være relevant at nævne relevante verdensmål.

Desuden skal nævnes konkrete bidrag i forhold til 1) Reduktion af miljøpåvirkning, 2) sociale forhold og medarbejderforhold, 3) menneskerettigheder og 4) anti-korruption og bestikkelse. Såfremt der ikke er beskrivelse for nogle af de fire områder, skal der i teksten fremgå hvorfor.

*[Eksempel: Vores forretning bygger på visionen om at helbrede alle typer af kræft og samtidig skabe lokale arbejdspladser og uddannelse, som sikrer os adgang til den nødvendige talentmasse. Vores bidrag til bæredygtighed er derfor især inden for det sociale område, herunder livskvalitet, uddannelse og inklusion. Vi tager ansvar for, at vores produkter udvikles med fokus på at forbedre livskvalitet og helbrede. Vi arbejder løbende på at gøre det bedre. Vi tager ansvar for, at unge mennesker i Xby og omegn uddannes og kan indgå i vores produktion samt at udenlandske medarbejdere oplever at blive hjulpet ind i fællesskabet.*

*Vi understøtter dermed Verdensmål 3 om Sundhed og Trivsel samt Verdensmål 4 om kvalitetsuddannelse*

*Miljøpåvirkning*

*Vores miljøpåvirkning er primært via CO2 udledning og via vandforbrug. Vi sætter konkrete mål for og arbejder løbende på at nedbringe vores CO2-udledninger og vandforbrug, og effekten på vores CO2-udledning og vandforbrug indgår i alle beslutninger omkring vores produktion, herunder ved udskiftning af anlæg mv. Vi stiller desuden krav til alle vores leverandører, om at de overholder miljølovgivningen og løbende reducerer deres miljøpåvirkning.*

*Sociale forhold og medarbejderforhold*

*Vi tager et stort socialt ansvar i lokalsamfundet i Xby og omegn, hvor vi ønsker at bidrage til uddannelse og arbejdspladser. Vi sætter mål for øger løbende antallet af lærlinge, flexarbejdere og medarbejdere med fysisk/psykiske/neurologiske handicap.*

*Vi overholder til enhver tid dansk lovgivning om arbejdsmiljø. Vi stiller krav til vores leverandører om, at de overholder lokale lovkrav for arbejdsmiljø og overholdelse af internationale arbejdstagerrettigheder.*

*Menneskerettigheder*

*Vi respekterer menneskerettighederne. Vi stiller krav til vores leverandører om, at de skal gøre det samme. Vi arbejder aktivt med at skabe gode rammer for samarbejde og trivsel for alle ansatte, herunder lærlinge, flexarbejdere og medarbejdere med fysiske/psykiske/neurologiske handicaps.*

*Anti-korruption og -bestikkelse*

*Vi accepterer ingen former for korruption eller bestikkelse i vores virksomhed. Vi stiller krav om det samme til vores leverandører.]*

*[Eksempel på tekst som forklarer, hvorfor virksomheden ikke har en specifik politik på et af de fire områder:*

*Vores produktion og virksomhed foregår udelukkende i Danmark. Vi lever til enhver tid op til danske lovkrav inden for samfunds- og miljøansvar. Det giver derfor hverken forretningsmæssig eller compliance-mæssig værdi at lave særskilte politikker for miljø, social, menneskerettigheder eller antikorruption.*

**Vores risici i forhold til bæredygtighed**

En kort opsummering af, hvor virksomheden især kan have væsentligt negativ påvirkning af bæredygtighed, og hvilke principper virksomheder anvender for at reducere dette.

*[Eksempel: Vores produktion foregår i et specialudviklet produktionsanlæg, der bruger forholdsvis store mængder vand udleder CO2. Hertil kommer håndtering af restaffald fra produktionen.*

*Vi sikrer derfor, at alle medarbejdere i produktionen er uddannet i, hvordan de sparer på vandforbruget i anlægget. Vi afsætter desuden ca. 10% af vores budget til løbende udvikling og optimering af vores produktionsanlæg med henblik på at nedbringe vandforbrug, CO2 udledning og restaffald.*

*Vi er certificerede inden for miljø og affald. Certificering som fornys årligt.]*

**Bæredygtighedsstandarder i virksomheden**

Her kan nævnes de bæredygtighedsstandarder, som virksomheden har valgt at arbejde med i det daglige. Afsnittet kan slettes, hvis virksomheden endnu ikke anvender disse.

Eksempler på standarder kan være

* UN Global Compact
* Science Based Targets
* Future Fit
* Konkrete bæredygtighedscertificering i branchen
* Verdensmål

*[Eksempel: Vi baserer os på UN Global Compact 10 principper. Vi vurderer årligt, hvordan vi lever op til de 10 principper. Vurderingen foregår også, hvis der sker væsentlige omlægninger i vores produktion og ved screening af leverandører. Vi anvender udelukkende processer og leverandører, som stiller os bedre i forhold til efterlevelse af principperne.]*

**Forankring af bæredygtighed**

Her beskrives, hvem der har det overordnede ansvar for bæredygtighed i virksomheden, samt hvem der følger op på at politikken efterleves og løbende opdateres.

*[Eksempel: Det er produktionsdirektøren, som har ansvaret for bæredygtighed. Produktionsdirektøren skal mindst en gang årligt fremlægger status for bæredygtighed for direktionen. Bestyrelsen skal orienteres omgående ved eventuelle opståede situationer omkring manglende bæredygtighed, som kan true virksomhedens omdømme og adgang til markeder.]*

**Klageadgang**

Her beskrives kort, hvem der er ansvarlig for at håndtere klager i virksomheden samt hvordan vedkommende kan kontaktes. Disse informationer skal også være tilgængelige på virksomhedens hjemmeside eller lignende.

*[Eksempel: Det er produktionsdirektøren, som er ansvarlig for håndtering af klager. Henvendelser om klager skal være besvaret med en kontaktperson og tidsfrist for håndtering inden for 48 timer. Henvendelse med klager kan sendes til produktionsdirektø*[*ren@virksomhed.dk*](mailto:ren@virksomhed.dk)*]*

*Godkendt af xxxxx xxxxxx*

*[Administrerende direktør/Formand for bestyrelsen den xx.xx 20xx.]*